Paavo Väyrysen mukaan hänen perustamansa kansalaispuolue ei ole poliittinen puolue "sanan tavanomaisessa merkityksessä".

Paavo Väyrynen sanoo, että hän ei aio erota keskusta-puolueesta.

Keskustan sääntöjen mukaan Väyrysen tulisi erota, koska hän on toisen puolueen jäsen.

Väyrysen perustama kansalaispuolue hyväksyttiin puoluerekisteriin joulukuussa.

Paavo Väyrysen perustama Kansalaispuolue merkittiin puoluerekisteriin joulukuussa. JENNI GÄSTGIVAR

Paavo Väyrynen ei aio erota keskusta-puolueesta.

Väyrysen perustama kansalaispuolue hyväksyttiin puoluerekisteriin joulukuussa. Keskustan sääntöjen mukaan Paavo Väyrysen tulee erota puolueesta, koska hän on nyt toisen puolueen jäsen.

Paavo Väyrynen kertoo lauantaina lähettämässään tiedotteessa, että hän ei kuitenkaan aio erota keskustasta.

- Jotkut ovat ehdottaneet, että minut pitäisi erottaa keskustan jäsenyydestä. Tämä on helpommin sanottu kuin tehty, Väyrynen sanoo tiedotteessa.

Väyrysen mukaan hänen perustamansa kansalaispuolue ei ole puolue sanan tavanomaisessa merkityksessä.

- Jäsenyys siinä ei edellytä eroamista toisesta puolueesta.

Keskustan puoluesihteeri Jouni Ovaska on kommentoinut aikaisemmin Iltalehdelle, että kansalaispuolueen merkitseminen puoluerekisteriin tarkoittaa sitä, että Väyrysen on erottava.

Turha prosessi

Väyrysen mukaan hänen erottamisensa vaatisi sen, että Keminmaan keskustaseura hyväksyisi hänen erottamisensa. Väyrynen on itse seuran puheenjohtaja. Keskusta voisi vaatia myös Keminmaan keskustaseuran erottamista keskustasta. Tämä päätös pitäisi tehdä puoluevaltuustossa.

Koko prosessi on Väyrysen mielestä turha. Hänen mielestään keskustan pitäisi hänen erottamisensa sijaan keskittyä puolueen poliittisesta linjasta.

- Toivoin, että puolue luopuisi yltiöpäisestä liberalismistaan, palaisi perinteisille alkiolaisille juurilleen ja menestyisi.

- Pahin näyttää olevan edessä. Liikenneväylät aiotaan yhtiöittää ja terveyspalvelut yksityistää. Maakuntauudistus uhkaa keskittää päätöksentekoa Helsinkiin ja suurimpiin maakuntakeskuksiin. Palvelut eivät parane ja kustannukset nousevat.